REFERAT

**af møde i Det Humanistiske Fakultets Samarbejdsudvalg**

**Til stede var:** Simon Møberg Torp

Alexandra Holsting

Per Krogh Hansen

Sharon Millar

Marianne Wolff Lundholt

Martin Rheinheimer

Søren Wind Eskildsen

Helle Lykke Nielsen

Caroline Schaffalitzky de Muckadell

Christian Ø. Heyde-Petersen

Britta Wichmann Thrane

**Fraværende med afbud:** Vivi Damgaard

 Stine Bøtchiær

 Peter Juul Nielsen

**Fra administrationen deltog:** Mads Funding

Bettina Ibsen Hilt

**Mødedato:** 1. juni 2021

**Punkt 1: Nyt fra dekanen**

Simon Møberg Torp orienterede;

FAMU arbejder videre med planlægning af arrangementet Godt samarbejde på distancen.

Henrik Dam stopper som rektor på SDU ved udgangen af juli måned. Rektorstillingen forventes besat i løbet af 6-8 måneder. Der konstitueres en rektor på torsdag. (Efterfølgende har en enig bestyrelse på SDU besluttet at konstituere dekanen på SUND, Ole Skøtt, som rektor, indtil der findes en ny til posten).

Testbaseret kvote 2 optag indføres på andre universiteter. SU drøftede muligheder og ideer mhp at promovere SDU, herunder diverse brobygningsaktiviteter målrettet gymnasier og erhvervsuddannelser.

Regeringens udspil om udflytning af 10% af uddannelserne fra de fire største universiteter gennem begrænsning af optag drøftedes. Herunder drøftedes SDU’s i forvejen decentraliserede campusstruktur/regionale satsninger og bekymring for, om SDU til trods herfor vil blive pålagt udflytning. Desuden drøftedes uddannelsesmonopol og konkurrencesituation, dimensionering, uddannelsesøkonomi, volumen, kvaliteten af uddannelserne og muligheden for at tiltrække forskere og studerende. Desuden at ledelsen og TR skal være opmærksomme på, at holdning til udflytning ikke nødvendigvis er ens blandt ansatte på SDU.

**Punkt 2: Status på VIP-lønforhandlingerne**

Alexandra Holsting orienterede;

AC-lønforhandlingerne (og dermed også VIP-lønforhandlingerne) er blevet udskudt fra 1. kvartal til 2. kvartal grundet Covid-19. Forud for forhandlingerne er processen og principperne for VIP-lønforhandlingerne blevet diskuteret i SU, og A- og B-side var her enige om at fastholde fokus på lektorlønningerne og kvalifikationstillæggenes størrelse.

Lønforhandlingerne er nu gennemført online med deltagelse af dekan, institutledere, fælles TR, institut-TR og Jette Klitgaard fra HR-service. Alexandra takkede for et godt samarbejde.

Overblik over det endelige resultat af lønforhandlingerne 2018-2021 fordelt på institutter blev fremlagt på mødet – fordelt på kvalifikationstillæg og engangsvederlag. Alexandra udtalte, at kvalifikationstillæg 2021 ligger pænt, men lavere end de foregående år, hvilket bl.a. skyldes den harmonisering der er sket i 2019-2020. Engangsvederlag ligger højere end tidligere, hvilket bl.a. kan skyldes, at engangsvederlag for hjemtag af eksterne midler modsat tidligere har indgået i de ordinære lønforhandlinger. Desuden blev overblik over K-tillæg 2018-2021 i alt og fordelt på studielektorer/lektorer samt overblik over gennemsnitligt k-tillæg for studielektorer/lektorer fordelt på institutter før og efter lønforhandlingerne 2021 fremlagt.

Simon Møberg Torp udtalte, at strategien har været at skabe bedre balance i lønnen på tværs af institutterne.

Alexandra Holsting udtalte, at der er ses en stigning i antallet af indsendte lønkrav, hvilket er positivt i den forstand, at det vidner om, at folk er opmærksomme på, at man kan søge.

Caroline Schaffalitzky de Muckadell spurgte til efterfølgende proces.

Alexandra Holsting svarede, at næste skridt bliver, at HR-Service orienterer de relevante medarbejdere via mail.

Mads Funding informerede om, at TAP-lønforhandlingerne, der ligeledes er udskudt, først starter i 3. kvartal

**Punkt 3: Opfølgning på sexisme-seminar**

SU drøftede det netop afholdte sexisme-seminar, og der var enighed om, at seminaret var godt, at oplægsholder gjorde det fint, at cases var gode og relevante, og at gruppesammensætning fungerede fint.

SU drøftede cultural awarenes og sikring af minoriteter og tillidsfuld kultur generelt samt ligestillingsudvalgets opgave i den forbindelse.

Simon Møberg Torp henviste desuden til SDU’s whistleblower portal.

**Punkt 4: Covid-19**

Mads Funding redegjorde for CV19-situationen;

SDU er nu under genåbning, og det tidligere gældende ”lukkecirkulære” fra UFM er nu ophævet. Alle studerende må møde frem. 20% af de medarbejdere, der ikke i forvejen har fået adgang, kan møde op nu - 50% fra 14. juni og planlagt fuldt fremmøde fra 1. august.

Konferencer, møder, dimissioner, specialeforsvar, ph.d.-forsvar m.v. kan finde sted med gæster, men fortsat under hensyn til begrænsninger i medarbejdernes samlede daglige fremmøde. Dvs. at f.eks. institutmøder har meget svært ved at finde sted.

Der er allerede nu bekymring for E21; hvis vaccineplanen forsinkes yderligere, kan man forestille sig, at afstandskravet bliver opretholdt. Og så kan alle ikke være i lokalet samtidigt i starten af E21. Fakultetet er derfor i overvejelser om ”plan B” – hvad skal vi gøre, hvis der ikke er plads til alle studerende i undervisningslokalerne i starten af efterårssemestret.

I forhold til erfaringerne med hjemmearbejde, pågår der nu drøftelser om, hvad vi kan lære på baggrund af CV19-hjemsendelsen og hvordan vi fremover kan give muligheder for hjemmearbejde, online-møder og andre nye arbejdsmetoder, vi har afprøvet under lock-down.

Helle Lykke Nielsen spurgte, hvordan man forholder sig til f.eks. eksamen.

Mads Funding svarede, at konkrete aktiviteter er ud over førnævnte procentsatser og at underviser ikke skal ’gøre noget’ i den forbindelse.

Søren Wind Eskildsen spurgte til tidsplan for semesterstart.

Mads Funding svarede, at plan er under udvikling og forventes udmeldt inden sommer.

**Punkt 5: Eventuelt**

Caroline Schaffalitzky de Muckadell henviste til pres ifm lukning af Blackboard og efterlyste generel udmelding herom.

Simon Møberg Torp svarede, at Mads Funding tager ønsket med til projektgruppen.

Caroline Schaffalitzky de Muckadell spurgte til mere information om elektronisk overvågning. Simon Møberg Torp svarede, at vi henter hjælp til mere oplysning fra SDU IT.

 Simon Møberg Torp Alexandra Holsting

 Dekan Næstformand